title: فيسبوك
text: تأسس فيسبوك ف 4 فبراير 2004 من خمسة د الطلبة د لجامعة د هارڤارد (مارك زوكربيرݣ - داستين موكوڤيتز - كريس هيوز - آندرو ماك كولوم - إدواردو ساڤرين) اللي خدًموه فلجامعة ديالهم باش يكون موقع د التواصل مابين الطلبة د لجامعة, قبل ما يتشهر ويكبر بشوية بشوية ويولي عمومي فلعالم كلو. التطبيق د فيسبوك هو أكثر تطبيق تيطيليشارجا فالتيليفونات (مابين ݣاع التطبيقات), و عدد الناس اللي تيخدًمو فيسبوك وصل فدجنبر 2019 ل 2.5 مليار د الناس.